Uuringu tulemuste analüüs näitas, et pidevalt teiste laste käest mänguasju ära sikutanud laste emad olid olnud raseduse ajal depressioonis. Kehalist agressiivsust üles näidanud laste emadel oli olnud probleemne noorukiiga. Soolisi erisusi imikute puhul ei täheldatud. Ka kinnitasid aastaste lastega tehtud katsed pooleaastaselt kogutud andmeid, näidates, et tegu oli tõesti agressiivsuse välja elamisega, mitte reageeringuga stressi tekitavale olukorrale.